Անպատասխան սեր (ֆիլմ, 1979)

«Անպատասխան սեր» (), խորհրդային գեղարվեստական ֆիլմ, որը նկարահանել է ռեժիսոր Անդրեյ Մալյուկովը 1979 թվականին «Մոսֆիլմ» կինոստուդիայում։ 
Մաքսիմ Գորկու վաղ պատմվածքների և ռուս դերասանների հիշողությունների էկրանավորումն է։ Ֆիլմի պրեմիերան տեղի է ունեցել 1980 թվականի մայիսի 12-ին։

Սյուժե 
Ֆիլմը պատմում է ռուս գավառական դերասանուհի Լարիսա Դոբրինինայի ողբերգական ճակատագրի մասին, որը չի դիմանում բոլոր կողմերից իր վրա թափվող դժբախտությունների ծանրությանը և վաղաժամ հեռանում է կյանքից։

Դերերում 
 Իննա Մակարովա – Լարիսա Անտոնովնա Դոբրինինա, դերասանուհի
 Լեոնիդ Մարկով – Պյոտր Կլիմովիչ Տորսուև, Լարիսա երկրպագուի երկրպագու
 Իգոր Լիվանով – Նիկոլայ Տորսուև
 Միխայ Վոլոնտիր – բժիշկ, ծերացող Լարիսայի սիրեկանը
 Վլադիմիր Սոշալսկի – Խրիսանֆ Նիկոլաևիչ, ծերացող դերասան
 Վալերի Սոկոլովերով – Ալեքսանդր Ֆեոֆիլովիչ Բրագին, դերասան, կոմիկ
 Իննա Ալենիկովա – Սոնյա Զվանցևա, դերասանուհի
 Իրինա Սանպիտեր – Ստրեշնևա, դերասանուհի
 Սերգեյ Յաշին – Սկուրատով
 Վադիմ Ալեքսանդրով – Աբսուրդիկ, դերասան
 Սերգեյ Նիկոնենկո – Սենեչկա, դերասան
 Վ. Անտոնով – Վասեչկա, հուշարար
 Լեոնիդ Կուրավլյով – Պավլով, գավառական թերթի լրագրող
 Վալենտինա Նովիկովա – Պրասկովյա

Նկահարանող խումբ 
 Բեմադրող ռեժիսոր՝ Անդրեյ Մալյուկով
 Սցենարիստներ՝ Անդրեյ Մալյուկով, Իննա Մակարովա, Տատյանա Դուբրովինա
 Գլխավոր օպերատոր՝ Ռալֆ Քելլի
 Բեմադրող նկարիչ՝ Տատյանա Լապշինա
 Կոմպոզիտոր՝ Յուրի Սաուլսկի

Արձագանքներ  

Սա հազվադեպ յուրահատուկ ֆիլմ է։ Լուսագրերը հայտնում են, որ այն ստեղծվել է Մ. Գորկու վաղ ստեղծագործությունների «մոտիվներով» և հին ռուս դերասանների հիշողությունների հիման վրա։ Դա այդպես է․ առաջին իսկ կադրերից մենք հայտնվում ենք դարի սկզբի նահանգային գավառի ճշգրիտ նշված և ճշմարտացի ցուցադրված աշխարհը։ Աշխարհը աղքատ է, ծանր մթնոլորտում և, միևնույն ժամանակ, որոշակիորեն  լարված, որն ապրում է անխուսափելի և կտրուկ փոփոխությունների սպասումով։ Մի աշխարհ, որը բնակեցված է տարօրինակ մարդկանցով, խելացի, բայց խորապես դժբախտ տարօրինակ մարդկանցով։ Աղքատ փիլիսոփաներով, շվայտ ֆաբրիկատերերով ու վաճառականներով, խրատամոլ մտավորականներով…

Ֆիլմի գործող դեմքերը մեծ մասամբ գավառական թատրոնի դերասանուհիներ ու դերասաններ են։ Պետք է ենթադրել, որ դերակատարների համար հեշտ չէր մարմնավորել նրանց՝ առանց կրկնելու այն, ինչ արդեն եղել է։ Իսկ եղել էր շատ բան։ Ինչ-որ կերպ ստացվեց, որ հին ռուսական թատրոնի յուրահատուկ աշխարհը ցուցադրվում էր դրամայի և կատակերգության, վոդեւիլի և օպերետի ժանրերում։ Եղել են նաև արտաքուստ ցինիկ, իսկ իրականում միայնակ ու դժբախտ կատակերգուներ, և տպավորիչ ողբերգակներ․ բեմում հերոսներ են, իսկ կյանքում անօգնական, աղքատությունից տանջված մարդիկ։

Եվ ֆիլմի առաջատար դերասանուհի Իննա Մակարովան է Լարիսա Դոբրինինայի դերում։ Սա պարզ դեր չէ. Լարիսան կյանքը նվիրում է «բարձր արվեստին», բայց թատերական կենցաղը ստիպում է զբաղվել անհեթեթություններով. նա մաքուր հոգի ունի և հնարավորություն ունի խուսափելկենցաղային ճղճիմություններից, բայց կյանքը նրան ներքաշում է իր ճահճի մեջ, դարձնում է մարդու մահվան ակամա պատճառը. վերջապես, անպատասխան սերը, որ տածում էին Լարիսայի նկատմամբ, բումերանգի պես կհարվածի նաև նրան, և նա լիովին կիմանա, թե ինչ է նշանակում դա՝ սիրել անպատասխան…

Ծանոթագրություններ

Արտաքին հղումներ 
 «Անպատասխան սեր» (1979)

Խորհրդային ֆիլմեր
«Մոսֆիլմ» ստուդիայի ֆիլմեր
Մաքսիմ Գորկու ստեղծագործությունների էկրանավորումներ
1979 ֆիլմեր
Խորհրդային դրամա ֆիլմեր
Ռուսերեն ֆիլմեր
Բնօրինակում անաղբյուր հոդվածներ